stanford-oval/wikipedia huggingface dataset:
יום הדודים הגאים
הערות שוליים

↑  "Happy Gay Uncles Day!". NBC News (באנגלית אמריקאית). ארכיון מ-2018-01-21. נבדק ב-2018-06-16.
↑  Wong, Curtis M. (2016-08-15). "20 'Gay Uncles Day' Photos So Cute Your Heart Will Melt". Huffington Post (באנגלית אמריקאית). ארכיון מ-2017-08-15. נבדק ב-2018-06-16.
↑  "Guncles Celebrate Gay Uncles Day With Cute Photos Of Family Fun Time". LOGO News. ארכיון מ-2017-08-19. נבדק ב-2018-06-16.
↑  "Anderson Cooper Adorably Reminds Us It's 'National Gay Uncles Day'" (באנגלית). 2016-08-14. ארכיון מ-2018-08-14. נבדק ב-2018-06-16.
↑  "Does your family realize Gay Uncles Day returns this Sunday?". Gay Star News (באנגלית אמריקאית). 2017-08-11. ארכיון מ-2018-01-02. נבדק ב-2018-06-16.
↑  "11 of the most adorable pictures from National Gay Uncles Day". Attitude.co.uk (באנגלית). 2017-08-14. ארכיון מ-2018-08-14. נבדק ב-2018-07-15.
↑  "Anderson Cooper Adorably Reminds Us It's 'National Gay Uncles Day'" (באנגלית). 2016-08-14. ארכיון מ-2018-08-14. נבדק ב-2018-07-15.
ערך זה הוא קצרמרבנושא להט"ב ובנושא תרבות. אתם מוזמנים לתרום לוויקיפדיה ו.
טינדראוס

| --- | --- |

 תפקיד:  מלך ספרטה
 אב:  אויבלוס 
 אם:  גורגופון 
 אחים:  אפראוס, איקריוס, לאוקיפוס 
 בן או בת זוג:  לדה 
 צאצאים:  קסטור, Timandra, פיבי, קליטמנסטרה, Phylonoe 
 
טינדראוס (Tyndareus ביוונית: Τυνδάρεως) מגיבורי המיתולוגיה היוונית, מלך ספרטה (לקדימון), ובעלה של לדה.
על פי הגרסה המקובלת, זאוס פיתה את לדה בדמות ברבור, ובסמוך לכך שכבה עם טינדראוס. לדה ילדה/הטילה שתי ביצים. מהאחת בקעו ילדי זאוס - הלנה ופולוקס, ואילו מהשנייה ילדי טינדראוס, קסטור וקליטמנסטרה. מחזרים רבים באו לבקש את ידה של הלנה, שהייתה היפה בנשים, בהם איאס, מנלאוס, אודיסאוס, פטרוקלוס, ואידומנאוס. כולם הביאו עמם מתנות נפלאות לטינדראוס, אך זה סירב בתוקף לקבלן, וחשש מפני מריבות ושפיכות דמים שיטילו רבב בחצרו. אודיסאוס הציע לטינדראוס לפרוש מהתחרות ולפתור עבורו את הבעיה, במידה והלה יסייע לו להשיג את פנלופה, בתו של איקריוס אחיו. טינדראוס הסכים, ואודיסאוס הציע לו לחייב את כל המחזרים להישבע אמונים לבעל הנבחר כתנאי להשתתפות בתחרות על ליבה של הלנה. כולם הסכימו, וטינדראוס בחר במנלאוס, וכך זכו מנלאוס, שירש את טינדראוס כמלך ספרטה, ואחיו אגממנון מלך ארגוס והמלך העליון במיקנה (שנשא את קליטמנסטרה) לתמיכת כל מלכי האכאים במלחמת טרויה.
טינגמיאטורניס

| טינגמיאטורניס |
| --- | --- |
 מאובנים של עצמות הזרוע של Tingmiatornis arctic
תקופה
קרטיקון עליון, 92 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: אורניתורה
סדרה:: בעלי אגן דמוי לטאה
תת־סדרה:: תרופודה
סוג:: טינגמיאטורניס
מין:: Tingmiatornis arctica
שם מדעי
 Tingmiatornis ‏2016

טינגמיאטורניס (שם מדעי: Tingmiatornis) הוא סוג של עוף ימי בן הקבוצה הקדומה אורניתורה, אשר חי באזור הארקטי של נונאווט שבקנדה במשך הקרטיקון העליון שלפני 92 מיליון שנה בגיל הטורון. מאובני סוג זה התגלו במשקעים בעומק 3 מטרים, והם תוארו ב-2016 ומשמעות השם הוא: "Tingmiat" - "בעל כנף" בשפות האינוקטיטוט והסיומת "ornis" לעוף. בסוג נכלל מין אחד - Tingmiatornis arctica, שמשמעות שמו היא: "ארקטית".
לא ידוע הרבה על עוף זה, אך העצמות המעטות נמצאו ובייחוד עצם הזרוע הארוכה שהכילה מפרקים כדוריים. העוף בעל מבנה עצמות מעובות שהזכיר מבנה עצמות של עוף מים כמו צוללן. העוף הגיע לגובה 30–60 סנטימטרים, ובמראהו דמה לעוף הקדום איכתיאורניס שהיה בעל שיניים. עם זאת המבנה שלו היה כבד בהרבה מהאיכתיאורניס ודמה יותר לעופות ים מודרניים כמו צוללן או קורמורן מודרני. לא ברור אם היה יכול לעוף.
לצידו של הטינגמיאטורניס התגלו מינים שונים של זוחלים ימיים כמו אלאסמוזאוריים צעירים, זוחלים מהסדרה הקדומה כוריסטודרה, צבים קדומים, דגי גרם שונים ועוד. באותו זמן האזור הארקטי היה חמים בהרבה, עד 14 צלזיוס בממוצע. טמפרטורה זו התאימה ביותר לקינון והטלת ביצים, אף שלא נמצאו ממצאים של קינים בשטח. העוף היה מסורבל על היבשה ושלה דגים ממי החופים או ממים מליחים.
יוחנן העשרים ושניים

יוחנן העשרים ושניים (בלטינית: Ioannes XXII‏; 1249 - 4 בדצמבר 1334), אפיפיור מ-7 באוגוסט 1316 עד מותו.
חייו

ז'אק דואז נולד בעיר קאור שבדרום מערב צרפת לאב שהיה סנדלר. התחנך אצל אנשי מסדר הדומיניקנים בעיר מולדתו. למד רפואה באוניברסיטת מונפלייה, ותאולוגיה ומשפטים בפריז. שימש ככומר ראשי בעיר מולדתו ואחר כך לימד משפטים באוניברסיטת טולוז. ב-1300 נתמנה על ידי האפיפיור בוניפקיוס השמיני לבישוף העיר פרז'ו. ב-1309 שימש שר ראשי בחצרו של שארל השני מאנז'ו, מלך נאפולי. ב-1310 נתמנה על ידי האפיפיור קלמנס החמישי לבישוף העיר אביניון, וב-1312 נתמנה לקרדינל.
אחרי מות קלמנס החמישי ב-1314, נתגלעו חילוקי דעות בין הקרדינלים האיטלקיים והצרפתיים שהיוו את חבר הקרדינלים הבוחרים את האפיפיור. כתוצאה מכך, במשך כשנתיים לא נבחר אפיפיור. ב-1316 כינס פיליפ החמישי מלך צרפת בעיר ליון עשרים ושלושה קרדינלים שבחרו את ז'אק דואז לאפיפיור בשם יוחנן העשרים ושניים. יוחנן העשרים ושניים היה האפיפיור השני בשושלת אפיפיורות אביניון, שתימשך עד לכהונתו של גרגוריוס האחד עשר ב-1378.
מחלוקות

יוחנן העשרים ושניים היה מאוד מעורב בפוליטיקה אירופית. בין היתר, היה ממקבלי הצהרת ארבראות' (הצהרת העצמאות הסקוטית) ב-1320, והעותק הקיים כיום מן ההצהרה הוא למעשה האיגרת שנשלחה לאפיפיור. מעורבותו בנושא העצמאות הסקוטית מתגמדת לעומת המחלוקת שעורר במעורבותו בבחירת קיסר האימפריה הרומית הקדושה. האפיפיור יוחנן העשרים ושניים סירב לאשר את בחירתו של לודוויג הרביעי מבוואריה לקיסר האימפריה הרומית הקדושה. ב-16 בנובמבר 1323 הכריז הקיסר כי הוא אינו מכיר בסמכות האפיפיור לאשר את בחירתו. ב-23 במרץ 1324 יוחנן העשרים ושניים הטיל חרם על לודוויג הרביעי, שבתגובה האשים את האפיפיור בכפירה ובהגנה על כופרים. ב-1327 לודוויג הרביעי פלש לאיטליה, וב-1328 הוכתר לקיסר ברומא, ומינה אנטי-אפיפיור בשם ניקולס החמישי. אולם ב-1329, אחרי שהקיסר חזר לבוואריה, ניקולס החמישי נאלץ להתפטר.
הריב בין הקיסר לאפיפיור היה כרוך גם בוויכוח תאולוגי. המורדים הפרנציסקנים "הרוחניים" טענו לעיקרון העוני, שלפיו ישו ושנים עשר שליחיו לא היו בעלי רכוש כלל, אם כפרטים ואם כקהילה. לודוויג הרביעי נתמך על ידי הפרנציסקנים הרוחניים ועל ידי מלומדים נודעים שתמכו בעיקרון העוני ובהם ויליאם מאוקאם ומרציליוס מפאדובה. אך עיקרון זה הוכרז ככפירה במשפט שנערך על ידי האינקוויזיציה, שאנשיה השתייכו למסדר הדומיניקנים ולמסדר הפרנציסקנים, וגונה גם על ידי האפיפיור יוחנן העשרים ושניים. האפיפיור גם פרסם איגרת הקוראת להחרמתו של ויליאם מאוקאם. במחלוקת תאולוגית נוספת, פסק ב-27 במרץ 1329 כי תורתו של מייסטר אקהרט היא בגדר כפירה.
עמדה תאולוגית נוספת שעוררה מחלוקת היא זו שהחזיק כתאולוג לפני שמונה כאפיפיור, ולפיה המתים לא יזכו בקרבתו של אלוהים, אלא רק אחרי יום הדין. הבעייתיות בעמדה טמונה בכך, שאם הטענה נכונה, הרי שגם מערך הקדושים עליו נשענת התאולוגיה הקתולית לא זכה לקרבתו של האל לאחר מותם. יוחנן העשרים ושניים שינה את עמדתו לאחר מכן והסכים כי המתים שמתו באמונה שלמה זוכים לקרבתו של האל.
יוחנן העשרים ושניים היה זקוק לכספים כדי לבסס את שלטונו באביניון, להחזיק בנחלות הכנסייה באיטליה, ולעמוד במאבק נגד הקיסר לודוויג הרביעי. הוא גייס כספים באמצעות מכירת משרות הכנסייה לכל המרבה במחיר (סימוניה). משרות אלה היו כרוכות בזכויות להכנסות מקרקעות הכנסייה הקתולית באירופה. האפיפיור הצדיק זאת בכך שהוא וחצרו איבדו את ההכנסות מאיטליה בגלל העברת מושב האפיפיור מרומא לאביניון.
יוחנן העשרים ושניים נפטר באביניון ב-1334, ובמקומו נבחר לאפיפיור בנדיקטוס השנים עשר.
יוחנן העשרים ושניים בתרבות

בספר שם הוורד של אומברטו אקו מוזכר האפיפיור (ורדיפתו את הפרנציסקנים) מספר פעמים
האפיפיור מוזכר גם בסדרת הרומנים ההיסטוריים של מוריס דרואון
הערות שוליים

↑  האפיפיור הקודם שכינויו היה "יוחנן" היה יוחנן העשרים ואחד (1215-1277). לפניו, כיהן בין 1024–1032 אפיפיור בשם יוחנן התשעה עשר (שהיה למעשה האפיפיור השמונה עשר שכונה יוחנן). לא היה קיים אפיפיור בשם יוחנן העשרים.
| 0 | 1 | 2 |
| --- | --- | --- |
| הקודם: קלמנס החמישי | אפיפיור (רשימת האפיפיורים) | הבא: בנדיקטוס השנים עשר |
| --- | --- |
בקרת זהויות :  NLI: 987007339471605171  PLWABN: 9810638384905606  BIBSYS: 3030414  BNE: XX1182617  BnF: cb11988770j (data)  CANTIC: a10473440  GND: 118557912  ICCU: SBLV119433  ISNI: 0000 0004 4916 5295  LCCN: n50057518  NKC: mzk2002157165  NLA: 35861766  NTA: 306248883  RERO: 02-A000094914  SELIBR: 64830  SUDOC: 029176557  Trove: 1120653  ULAN: 500320191  VcBA: 495/2128  VIAF: 32005351   WorldCat (עם VIAF): 32005351
טריגליים

| טריגליים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
תת־סדרה:: Scorpaenoidei
משפחה:: טריגליים
שם מדעי
 Triglidae ‏רפינסק, 1815

טריגליים (שם מדעי: Triglidae) היא משפחת דגים בסדרת העקרבנונאים.
דגים אלה חיים באזור הטרופי של האזור האינדו פסיפי ובאוקיינוס האטלנטי, בשוניות ובחולות. הם חיים בימים רדודים עד עומק 200 מ'. דגים אלה שטוחים בצורתם ובעלי סנפירים דמויי-כנפיים העוזרים להם "לדאות" בין הימים. הם מוצאים את טרפם בחולות. ראשם גדול והחוטם שטוח ויש להם 2 זיזי סנפירים מתחת לראשם. אורכם 40-30 ס"מ. דגים אלה קרובים למשפחת הטייריים.
הטריגליים הם גם דגי מאכל חשובים.
מיון

משפחה טריגליים (Triglidae)
סוג Bellator
סוג ומין יחיד Bovitrigla acanthomoplate
סוג Chelidonichthys
סוג ומין יחיד טְרִיגְלָה אֲפֹרָה (Eutrigla gurnardus)
סוג Lepidotrigla
סוג Prionotus
סוג Pterygotrigla
סוג ומין יחיד טְרִיגְלָה קִלְשׁוֹנִית (Trigla lyra)
סוג ומין יחיד טְרִיגְלָה טוּרִית (Trigloporus lastoviza)
יום הגעת ההודים

יום הגעת ההודים (באנגלית: Indian Arrival Day) הוא יום חג המצוין בארצות האיים הקריביים ובאי מאוריציוס, בדרך כלל לציון הגעתם של אנשים מתת-היבשת ההודית לאותה ארץ כעובדים בחוזה שהובאו על ידי השלטונות הקולוניאליים הבריטים והגופים מטעמם. עובדים אלו כונו בשם קולים.
במאוריציוס נחגג החג ב-2 בנובמבר לציון הגעתם של העובדים ההודים.
בגיאנה החג נחגג ב-5 במאי לזכר הגעתם לארץ של העובדים הראשונים בחוזה מהודו ב-8 במאי 1838. העובדים הובאו לעבודה במטעי קנה הסוכר. כיום מונים צאצאיהם של העובדים הללו מעל 750,000 תושבים, שהם 44% מאוכלוסיית גיאנה.
בסורינאם נחגג החג ב-5 ביוני.
החל משנות התשעים של המאה ה-20 נחגג יום הגעת העובדים בטרינידד וטובגו ב-30 במאי. יום זה מציין את הגעתם של תושבים תת-היבשת ההודית הראשונים שהגיעו לטרינידד ב-30 במאי 1845 על סיפונה של הספינה "פאטל ראזק".
מאז תחילת ציון יום זה בטרינידד וטובגו, מתקיימות חגיגות דומות בג'מייקה, הממלכה המאוחדת, ארצות הברית, קנדה ואוסטרליה. עם זאת, בארצות כמו פיג'י, מלזיה, סינגפור, דרום אפריקה וקניה, שבהן גם קיימות אוכלוסיות גדולות ממוצא הודי, לא מצוין יום זה.
ראו גם

קולי (תואר)
הערות שוליים

1 2  Why We Celebrate Indian Arrival Day, www.isps.edu.tt (באנגלית אמריקאית)
↑  Indian Arrival Day | Explore Guyana (באנגלית אמריקאית)
↑  Indian Arrival Day, Visit Trinidad (באנגלית אמריקאית)
טמרמה

| --- | --- |

חוף טמרמה
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 אוכלוסייה:  ‏
  ‑ בפרוור:  1,478 (10 באוגוסט 2021)
 קואורדינטות:  33°54′S 151°16′E﻿ / ﻿33.9°S 151.27°E﻿ / -33.9; 151.27
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןטמרמה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןטמרמה(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן טמרמה(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן טמרמה  he tabBackground:;tabBorder:#aaa;defaultTab:0;
טמרמה (באנגלית: Tamarama) הוא פרוור בסידני, המנוהל על ידי מועצת וייברלי (Waverley Council).
גאוגרפיה

טמרמה ממוקם כ-7 ק"מ מזרחית למרכז העסקים הראשי של סידני, לחוף ים טסמן (האוקיינוס השקט). לפרבר רצועת חוף קטנה, הקרויה חוף טמרמה. הפרוורים הגובלים בו הן ברונטי מדרום, בונדיי ממערב ובונדיי ביץ' מצפון. טמרמה הוא מהפרוורים הקטנים בסביבתו, וכולל את רצועת החוף ומספר רחובות ממערב לה.
היסטוריה

הפרוור נודע בתחילה כ"דיקסון ביי" על ידי המתיישבים האירופאים הראשונים, אך שמו שונה לטמרמה בתחילת המאה ה-19. מקור השם הוא ככל הנראה "גמה-גמה" (Gamma Gamma), מילה באבוריג'ינית, והפרוור מופיע תחת שם זה במפות צבאיות מתחילת המאה ה-19.
בשנת 1887 הוקם בפרוור גן השעשועים הראשון בסידני, שנקרא אקווריום בונדיי (Bondi Aquarium). הפארק כלל רכבת הרים משוכללת, שהייתה מתוחה מעל קו החוף ונתנה לרוכבים בה תחושה שהם צוללים לתוך גלי האוקיינוס. גורמי משיכה נוספים בגן כללו מופעי וודוויל ואקווריום המציג חיות ודגים מרשימים, כגון כלבי ים וכרישים. גן השעשועים הפך לסימן ההיכר של הפרוור, אך לאחר 18 שנות פעילות בשנת 1906 נסגר לבסוף ונמכר. הפארק נפתח מחדש ומותג בשנית כעיר הפלאות (Wonderland City), ובמקום רכבת ההרים כלל ספינת אוויר שצפה מעל, רכבת קיטור דוהרת מסביב לאתר במסלול של 2 מייל ופילה בשם אליס שניתן לרכב על גבה לאורך החוף. גן השעשועים קיבל אספקת כח מתחנת כוח פנימית, מונעת קיטור. עיר הפלאות החזיקה מעמד 14 שנה, אך סבלה מתלונות חוזרות ונשנות של תושבי הפרוור בנוגע לצער בעלי חיים, תפעול ספינת האוויר ומניעת גישה לחוף. בשנת 1920 קנתה המועצה את שטח הגן ופינתה אותו לחוף, לרווחת התושבים.
תרבות

טמרמה הוא מהפרוורים הקטנים בסידני, ואינו כולל מוסדות תרבות פרט לחוף טמרמה, שלו חשיבות תרבותית. בטמרמה הוקם ב-1906 ארגון חילוץ והצלת גולשים, מהמועדונים הראשונים מסוגו באוסטרליה ובעולם. אף על פי שחוף טמרמה חשוף לזרמי ים חזקים, לא איבד מועדון ההצלה ולו גולש אחד מאז היווסדו, והוא מחלץ שנתית כאלף גולשים יותר ממועדונים דומים בחופי סידני האחרים.
חוף טמרמה זכה גם לכינוי המקומי "גלמרמרה", תודות למסורת ארוכת שנים של ידוענים הבאים להשתזף במקום.
הטיילת המשתרעת מעל ולאורך חוף טמרמה היא חלק מ"צעדת החוף מבונדיי לברונטי", טיילת ארוכה שמתוחזקת על ידי מועצת וייברלי כמוקד משיכה תיירותי. בטיילת זו מתארחת תערוכת פסלים שנתית, "פסלים לצד הים" (Sculpture by the Sea).
הערות שוליים

↑  http://www.surflifesavingsydney.com.au/Clubs/Tamarama
| --- | --- |
בקרת זהויות :  LCCN: no2009093926  VIAF: 138780122   WorldCat (עם VIAF): 138780122 
אקווריום בונדיי, סביבות שנת 1888
יום הדגל הלאומי של קנדה

| --- | --- |

 מדינה:  קנדה 
 סוג:  חג 
 סיבה:  דגל קנדה 
 מועד
 תאריך:  15 בפברואר
 
יום הדגל הלאומי של קנדה (להבדיל מיום קנדה) נחוג בקנדה בכל שנה ב-15 בפברואר.
היסטוריה

בתאריך זה בשנת 1965 חנך המושל הכללי של קנדה, ז'ורז' ואניה, את דגל קנדה המוכר כיום.

היום נחגג בקנדה על ידי הנפת הדגל, טקסים ציבוריים ושיעורים בבתי הספר על ההיסטוריה של קנדה והדגל שלה. בשנת 2005, כאשר מלאו 40 שנה לדגל, נערכו חגיגות גדולות. היום אינו מוגדר כחג לאומי, למרות שהפרלמנט הקנדי דן באפשרות זו.
דגל קנדה הנוכחי החליף את הנס האדום שהונף, בגרסאות שונות, משנת 1868. הדגל הנוכחי, אושר על ידי בית הנבחרים של קנדה ב-15 בדצמבר 1964 ואושרר על ידי אליזבת השנייה, מלכת הממלכה המאוחדת, המשמשת גם כמלכת קנדה.
יום הדגל נוסד בהחלטת דבר המלך במועצה של המושל הכללי של קנדה, לפי יוזמתו של ראש ממשלת קנדה בשנת 1996.
קנדים רבים חשים כי יש צורך להפוך את יום הדגל ליום שבתון, כיוון שיש פרק זמן ארוך בין תחילת השנה ליום שישי הטוב (למעט במניטובה, אונטריו, ססקצואן ואלברטה, בהן מתקיים יום משפחה) וב-2007 הוגשה הצעת חוק להפיכת יום הדגל ליום שבתון.
הערות שוליים

↑  Department of Canadian Heritage: The National Flag of Canada
↑  Department of Canadian Heritage: Birth of the Canadian flag
יהושע בירנבאום

| --- | --- |

 לידה:  5 בנובמבר 1902 לנצוט, פולין
 פטירה:  22 במאי 1992 (בגיל 89) ירושלים, ישראל
 מדינה:  פולין, ישראל 
 תאריך עלייה:  1950
 ידוע בשל:  הצלת יהודים במלחמת העולם השנייה
 מקצוע:  מורה ומחנך
 פרסים והוקרה:  אות המציל היהודי
 
יהושע (העשיל) בירנבאום (Joshua Heschel Birnbaum;‏ 5 בנובמבר 1902 – 22 במאי 1992) היה מורה יהודי, פעל רבות להצלת יהודים במחנות הריכוז באירופה בעת השלטון הנאצי.
הילדים שלו ושל אשתו הני בירנבאום קיבלו עבורם את אות המציל היהודי בשנת 2011.
קורות חיים

יהושע בירנבאום נולד בלנצוט שבגליציה פולין, צאצא לרבי אלימלך מליז'נסק וה"נודע ביהודה" רבי יחזקאל לנדא.
בהגיעו לגיל 3 היגרו הוריו לברלין, שם חיו בדלות. אך למרות זאת זכה לקבל השכלה כללית רחבה, ועם סיום לימודי היסוד המשיך ללמוד בסמינר יהודי למורים בברלין. בשנת 1927 נישא להני גיטל לבית וידן (בנישואין דתיים בלבד שלא הוכרו על ידי השלטונות הגרמניים). בשנים 1928–1938 נולדו לזוג 5 ילדים. באוקטובר 1938 גורש במסגרת גירוש זבונשין עם יהודים נוספים (שהוגדרו כחסרי נתינות) לעיירה זבוונג'ין של גבול פולין גרמניה. לאחר ליל הבדולח החליטה אשתו להבריח את ילדיהם מברלין לניימכן שבהולנד, ושלחה אותם לבדם ברכבת להולנד. המשפחה הייתה מהמשפחות הראשונות שהועברו למחנה הפליטים בוסטרבורק. בתחילת שנת 1941 החלו יהושע והני לטפל ילדים פליטים שהגיעו למחנה ללא הורים ועד מהרה היו מטופלים בכ-300 ילדים. עם תחילת השילוחים למחנות ההשמדה פעל יהושע בכל דרך אפשרית, תוך סיכון חייו, להוצאת הילדים מרשימות הגירוש או להבריחם מחוץ למחנה. למזלם המשפחה החזיקה בסרטיפיקטים מ"הצלב האדום" שהיו מיועדים להחלפתם כנגד גרמנים-טמפלרים שהתגוררו ערב מלחמת העולם השנייה בארץ ישראל. ב-1944 המשפחה הועברה ל"מחנה הכוכבים" (שטרנלגר, Sternlager) בברגן-בלזן וגם שם החזיקו "משפחה מוגדלת" של עשרות יתומים, שכולם שרדו את אימי המחנה. תוך שמירה על צלם אנוש ושמירה על רוח יהודית כולל אפיית מצות ועריכת ליל סדר בשנת 1945.
באפריל 1945 כאשר אבד הסיכוי לבצע החלפה של הטמפלרים במחזיקי הסרטיפיקטים העלו הגרמנים את המשפחה וכל הילדים שטיפלו בהם לרכבת שיעדה מחנה השמדה (הרכבת האבודה מברגן בלזן לטרביץ). עקב הכאוס של המלחמה הרכבת לא הצליחה להגיע ליעדה ולאחר שבועיים של מסע שוחררו כל הנוסעים בה בטרביץ(אנ'). לאחר שחרורם בשנת 1946, ייסדו בית יתומים חדש בבוסום (Bussum) לחלק מהילדים שהיו עמם בזמן השחרור, אליהם צורפו יתומים שהוצאו ממסתור. בני הזוג בירנבאום עלו ארצה עם שאר ילדי המשפחה וילדים מבית הילדים בשנת 1950.
חייו לאחר המלחמה

לאחר סיום המלחמה עלה לישראל, היה מורה בכפר הנוער הדתי כפר חסידים ולאחר מכן מורה ומחנך בבית הספר הממלכתי דתי רמב"ם בנהריה.
בשנת 1992 נפטר בירושלים.
אות המציל היהודי

אות המציל היהודי מוענק על ידי ארגון בני ברית העולמי מאז 2011. נכון למאי 2020, הוענק האות לכ-200 יהודים שהצילו יהודים אחרים בשואה על אדמת אירופה, תוך סיכון חייהם. האות מוענק ליהודים שחיו תחת משטר פאשיסטי או נאצי, במדינות כבושות או באזורים שבהם יהודים חיו תחת סכנה של גירוש למחנות השמדה ועבודה. ילדיו של יהושע קיבלו את "אות המציל היהודי" בשמו בחודש מאי 2014 בטקס שהתקיים באנדרטת מגילת האש ביער הקדושים.
הנצחה

רחוב, הצמוד לבית הספר בו לימד בנהריה נקרא על שמו ועל שם אשתו.
לקריאה נוספת

בירנבאום, האחים (2010). "עץ חיים היא". הוצאה פרטית
הערות שוליים

↑  ניר חסון, כולם היו ילדיהם - בני הזוג היהודים שהקימו בית למאות יתומים בשואה, באתר הארץ, 29 באפריל 2011
↑  יהושע עמנואל, זכרונות מליל הסדר תש"ה במחנה ברגן בלזן |
↑  תמונת מחזור 1970 |(הקישור אינו פעיל)
↑  אתר בני ברית |
↑  פרטי הספר באתר הספריה הלאומית |
טינדרסטיקס

| --- | --- |

 מקום הקמה:  נוטינגהאם 
 תקופת הפעילות:  מ-1992 
 סוגה:  אינדי רוק 
 חברת תקליטים:  Constellation 
 www.tindersticks.co.uk
 פרופיל ב-IMDb
 חברים
 Stuart A. Staples 
 
טינדרסטיקס (באנגלית: Tindersticks) היא להקת רוק בריטית מהעיר נוטינגהאם. היא הוקמה בסוף 1991. המוזיקה שלהם מכילה בתוכה שילובים של מוזיקה אורכסטרלית, ג'אז סלוני וסול.
סימני ההיכר של הלהקה הם מגוון הכלים המופיעים ביצירותיהם, תרומתו של דיקון הינצ'קליף, וקול הבריטון העשיר של הסולן סטיוארט סטייפלס. הטינדרסטיקס עושים שימוש בגיטרות חשמליות בדומה ללהקות רוק רבות, אך ברפרטואר שלהם מופיעים קטעים רבים המבוצעים על כלים שגורים פחות כגון פסנתר רודס, גלוקנשפיל, ויברפון, כינור, חצוצרה, קלרינט, בסון, טרומבון ואורגן האמונד. ללהקה קהל מעריצים מושבע בבריטניה ובאירופה, אולם למרות הצליל הייחודי להם אף פעם לא הצליחו לחדור למיינסטרים.
הלהקה הייתה אמורה להגיע לישראל בתחילת דצמבר 2010 לשתי הופעות בתל אביב, אך כשבוע לפני מועד ההגעה יצאה בהודעה רשמית על ביטול ההופעות עקב לחצים שהפעילו ארגונים פרו פלסטיניים כלפי חבריה.
חברי הלהקה

סטיוארט אשטון סטייפלס - שירה, גיטרה ומלודיקה
דיקון ג'יימס הינצ'קליף - כינור, גיטרה, פסנתר, שירה ומגוון כלי מיתר
ניל טימות'י פרייזר - גיטרה וויברפון
דייוויד לאונרד באולטר - קלידים וכלי הקשה
אלסדאיר רוברט דה וילאנב מקולאי - תופים, כלי הקשה, חצוצרה
מארק אנדרו קולוויל - גיטרה בס
יונתן ברגר

| --- | --- |
אין תמונה חופשית
 לידה:  1954 (בן 70 בערך) ניו יורק, ארצות הברית 
 ענף מדעי:  מוזיקה, מדע, תורת המוזיקה, טכניקה 
 מקום לימודים:  אוניברסיטת סטנפורד  בית הספר לאמנות קליפורניה 
 מוסדות:  אוניברסיטת סטנפורד 
 פרסים והוקרה:  Continuing Bass University Fellow in Undergraduate Education (2006)  מלגת גוגנהיים (2016) 
 
יונתן ברגר (אנגלית: Jonathan Berger; נולד בשנת 1954 בניו יורק) הוא מלחין וחוקר מוזיקה יהודי-אמריקאי, פרופסור וראש המרכז למוזיקה ומחשבים באוניברסיטת סטנפורד. מהחוקרים המובילים העוסקים בקשרים שבין מחשבים, מוזיקה ותודעה.
ברגר החל ללמוד באקדמיה למוסיקה בירושלים בשנת 1972, שם פגש את אשתו הישראלית, טליה (כיום מלמדת אף היא בסטנפורד). כשחזר לארצות הברית למד לתואר Master of Fine Arts במכון קליפורניה לאמנויות ותואר Doctor of Musical Arts באוניברסיטת סטנפורד. למד קומפוזיציה באוניברסיטאות הרווארד וייל. הוא לימד כ-15 שנה באוניברסיטת ייל. כמו כן לימד באוניברסיטת בר-אילן.
דיסקוגרפיה

Miracles and Mud, Naxos American Masters, 2007
Echoes of Light and Time, Sony, 2000
Three Songs for Jerusalem, Sony
Aside, IMA Records
Diptych, Centaur Records
The Lead Plates of the Rom Press, CRI
An Island of Tears, Neuma Records
Meteora, Cultures Electroniques 2
To the Lost History of Hope, CCRMA recordings
A Pocketful of Posies, CCRMA recordings
Music Magician, Sony Classical Recordings
יונתן גולן

| --- | --- |
אין תמונה חופשית
 לידה:  29 במאי 1942 (בן 82) מילווקי, ארצות הברית 
 ענף מדעי:  אלגברה לינארית, מתמטיקה 
 מקום לימודים:  האוניברסיטה העברית בירושלים 
 מנחה לדוקטורט:  שמשון עמיצור 
 מוסדות:  אוניברסיטת חיפה 
 תלמידי דוקטורט:  אליס בן לולו, Fuming Wu, Huaxiong Wang, אחמד חייבי 
 
יונתן שמואל גולן (נולד ב-29 במאי 1942 במלווקי) הוא מתמטיקאי ישראלי, פרופסור(אמריטוס) באוניברסיטת חיפה ומחברם של ספרי לימוד רבים במתמטיקה, במיוחד בתחום האלגברה הליניארית.
גולן סיים את עבודת הדוקטורט שלו באוניברסיטה העברית בירושלים בשנת 1972 בהנחיית שמשון עמיצור. נושא עבודתו הייתה "Characterization of Rings Over which Certain Modules are Quasiprojective".
מספריו

יסודות האלגברה הליניארית
עיונים באלגברה מודרנית
תרגילים פתורים באלגברה ליניארית
באנגלית:
Localization of Noncommutative Rings, Marcel Dekker, New York, 1975.
Decomposition and Dimension in Module Categories, Marcel Dekker, New York, 1977.
Structure Sheaves over a Noncommutative Ring, Marcel Dekker, New York, 1980.
Torsion Theories, Longman Scientific & Technical, Harlow, 1986.
Thirty Open Problems Concerning Torsion Theories, Secretariado de Publicaciones y Departamento de Algebra y Fundamentos, Universidad de Murcia, Murcia, 1986.
Linear Topologies on a Ring: an Overview, Longman Scientific & Technical, Harlow, 1987.
Derivatives, Nuclei, and Dimensions on the Frame of Torsion Theories, Longman Scientific & Technical, Harlow, 1988 [with Harold Simmons].
Modules and the Structure of Rings -- A Primer, Marcel Dekker, New York, 1991 [with Tom Head].
The Theory of Semirings, Longman Scientific & Technical, Harlow, 1992.
Foundations of Linear Algebra (English edition), Kluwer, Dordrecht, 1995.
Power algebras over semirings Kluwer, Dordrecht, 1999.
Semirings and Affine Equations over Them: Theory and Applications, Kluwer, Dordrecht, 2003.
The Linear Algebra a Beginning Graduate Student Ought to Know, Kluwer, Dordrecht, 2004.
The Linear Algebra a Beginning Graduate Student Ought to Know (Second Edition), Springer, Dordrecht, 2007.
טל גורדון

| --- | --- |

 לידה:  7 בנובמבר 1968 (בת 55) תל אביב-יפו, ישראל 
 שם לידה:  רויטל עציוני
 מוקד פעילות:  ישראל
 תקופת הפעילות:  מ-1987
 מקום לימודים:  הקריה האקדמית אונו
 עיסוק:  זמרת
 סוגה:  רוק
 שפה מועדפת:  עברית 
 חברת תקליטים:  אן אם סי הד ארצי התו השמיני נענע דיסק
 בן או בת זוג:  סולו יורמן (1993–2013) 
 מספר צאצאים:  1
 www.talgordon.com
 
טל גורדון בהופעה
טל גורדון (נולדה ב-7 בנובמבר 1968 בתל אביב) היא זמרת, מוזיקאית, מלחינה, כותבת, שחקנית ומנחת רדיו וטלוויזיה ישראלית.
ביוגרפיה

גורדון נולדה ב-7 בנובמבר 1968 בתל אביב כרויטל עציוני לדורי עציוני, מורה לאקורדיון ולמוזיקאי בני עציוני (שניגן ב"סדנת תיאטרון שכונת התקווה"). היא גדלה תחילה בשכונת נורדיה, שכונת צריפים שהייתה במקום שבו הוקם קניון דיזנגוף סנטר. עם פינוי השכונה משפחתה עברה לבית דירות שהוקם למפוני השכונה. בגיל שמונה עברה עם משפחתה לקיבוץ מעברות, אך כעבור שנה חזרה המשפחה לתל אביב, הוריה התגרשו, ושתי הבנות נשארו עם אמן, ועברו לגור ליד רחוב אלנבי. אבי הבנות לא היה איתן בקשר אחר כך.
קריירה > קריירה בטלוויזיה, בתיאטרון וברדיו

בשנים 2002–2005 הגישה את מגזין המוזיקה "תוצרת הארץ" בערוץ הראשון.
ב-2006 החלה להגיש את התוכנית "ציפורי לילה מוזיקליות" בגלי צה"ל.
ב-2007 הגישה את מגזין התרבות "תרבות, רחוב" בטלוויזיה החינוכית. ב-2010 הגישה במשך כמה שנים, באותו ערוץ, את תוכנית התרבות "הכל תרבות", כשלצידה כמגיש אורח אלדד זיו.
בשנת 2021 הופיעה לראשונה בתפקיד משחק בסדרת הטלוויזיה "מותק בול באמצע" בתפקיד דולי מרדכי, אמה של גיבורת הסדרה מותק מרדכי. באותה שנה, גילמה את יפה ירקוני במחזמר "אור" בתיאטרון העברי.
פרסים והוקרה

בשנת 2005 זכתה גורדון בפרס אקו"ם לעידוד פרסום היצירה.
חיים אישיים

הייתה בת זוגו של סולו יורמן. ב-2006 נולדה בתם. בקיץ 2013 לאחר 20 שנים משותפות, נפרדו השניים.
אלבומים

מסכות (1991)
טל גורדון (1995)
רציתי שזה לא ייגמר (2000)
EASY AS IT SOUNDS‏ (2003)
לפני שהשמש עולה (2006)
לא יום ולא לילה (2019)